Leticia Landa

Leticia Landa Patron (Austin, Texas, Ameriketako Estatu Batuak, 1984) antropologoa, sukaldaria eta filantropoa da. “Gastronomiako Nobel saria”, Basque Culinary World Prize 2025eko industriako aitorpen garrantzitsuenetako bat eta 100.000 euroko saria jaso zuen. Presidente lanetan jardun zuen Joan Roca sukaldari katalanak hauxe esan zuen:"Leticia Landak erakusten du sukaldaritza inklusiorako, independentzia ekonomikorako eta duintasunerako tresna indartsua izan daitekeela".

 Bizitza 
Mexikora joan zen arbaso baten ondorengoa da Leticia. Aitonetako bat Yucatangoa zen, eta beste familia guztia Mexiko Hirikoa da. Antropologia ikasi zuen unibertsitatean, baina sukaldaritza klaseak jaso zituen hara joan aurretik. Antropologiak bidaiatzeko aukera eman zion, baita beste hizkuntza batzuk ikasteko aukera ere. Gaztelera eta ingelesa bazekizkien, eta frantsesa eta txinera ere ikasi zituen herrialde horietan. 

 Lan ibilbidea 
2008an, irabazi-asmorik gabeko elikagai-enpresen inkubagailu bat sortzeko ideia sortu zen, eta “La Cocina” izena eman zion. Proiektu hori San Frantziskon sortu zen eta pertsonei laguntzeko asmoa du, batez ere emakumeei, ekintzaile bihurtzeko. Zuzendari exekutibo gisa, Leticiak La Cocina funtsezko erakunde bihurtu du “Badiaren Eremurako”, eta eragin handiko enpresa bihurtu da. Etorkin mexikarren alaba izanik, Leticiak ondo baino hobeto daki zein konplikatua den Ameriketako Estatu Batuetan bizitza bat hastea, horregatik, bere misioa beti izan da besteen bizitza eraldatzea.  

2025ean Leticiak 26 laguneko taldea zuen eta 130 enpresa baino gehiagotan parte hartzen zuten. Une horretan 40 leku fisiko zeuden zabalik San Frantziskon. Saltoki, kafetegi eta jatetxeen artean, horien %70ek 10 urte baino gehiago zeuden zabalik. Bi hamarkada baino gehiagoz, Sukaldaritzak ehunka ekintzaileren inspiratzioa izan da sukaldaritzan duten talentua finantza-autonomia eta kultura-nortasun bihurtzeko.

AEBko La Cocina proiektuan ari da, gizarte bazterkeria pairatzen duten emakume immigranteei euren proiektuak aurrera ateratzen laguntzen. Beti izan du interes handia justizia sozialarekiko

Hautu politiko bat da, eta egunero egin dezakegu: geure balioekin bat datorrena, jatea.

 Basque Culinary World Prize 2025 saria 
1250 izendapenen artean, Leticia Landak jaso zuen “Gastronomiako Nobel saria”, Basque Culinary World Prize 2025eko industriako aitorpen garrantzitsuenetako bat eta 100.000 euroko saria. Gastronomiaren alorrean ekimen eraldatzaileak sortzen dituzten edo berritzaileak diren pertsonei ematen zaien nazioarteko saria. Itzal handiko Chefek osatutako epaimahai batek erabaki zuen aintzatespena: Joan Roca gironarra presidente lanetan, Michel Bras (Maison Bras) frantziarra, Yoshihiro Narisawa (Narisawa) japoniarra, Gastón Acurio (Astrid eta Gastón) eta Pía León (Kjolle) perutarrak, Mauro Colagreco (Mirazur) eta Narda Narpes (Narpes) argentinarrak, Manu Buffara (Manu) brasildarra, Elena Reygadas (Rosetta) mexikarra, Trine Hahnemann danimarkarra, Thitid 'Ton' Tassanakajohn thailandiarra (Le Du eta Nusara) eta Josh Niland australiarra (Saint Peter). 2025ean, Donostiako bilerara —astelehenean GOe (Gastronomy Open Ecosystem) inauguratu zenean— gehitu ziren Elena Arzak, Diego Guerrero eta Aitor Arregi, BCCko Patronatuko kideak.

 Sariak eta aintzatespenak 

 2025ean Basque Culinary World Prize saria jaso zuen bere ingurua gastronomiaren bidez eraldatzeagatik. Ekintzailetza munduan hezi zen. Sariaren dirua sukaldeetan erabiltzeko asmoa azaldu zuen.

 Erreferentziak 

 Kanpo estekak 

Kategoria:Texastarrak
Kategoria:Ameriketako Estatu Batuetako antropologoak
Kategoria:Emakume antropologoak
Kategoria:Ameriketako Estatu Batuetako sukaldariak
Kategoria:Emakume sukaldariak
Kategoria:Emakume filantropoak